
REPUBLIKA HRVATSKA
TRGOVAČKI SUD U SPLITU
21000 Split, Sukoišanska 6


U IME REPUBLIKE HRVATSKE 

R J E Š E N J E

Trgovački sud u Splitu, po sucu tog suda Velimiru Vuković kao stečajnom sucu u, odlučujući o prijedlogu predlagatelja FINANCIJSKE AGENCIJE, Regionalni centar Split, Podružnica Split, Mažuranićevo šetalište 24 b, OIB: 85821130368 za otvaranje stečajnog postupka nad dužnikom VITO GRUBIŠIĆ-ČABO, vl. Obrta za taksi usluge  VITO GRUBIŠIĆ-ČABO, Split, Biserova 2, OIB: 65109923157, dana 03. studenoga 2017. godine

r i j e š i o  j e

Obustavlja se prethodni postupak nad dužnikom VITO GRUBIŠIĆ-ČABO, vl. Obrta za taksi usluge  VITO GRUBIŠIĆ-ČABO, Split, Biserova 2, OIB: 65109923157.

Obrazloženje

Predlagatelj Financijska agencija, Regionalni centar Split, Podružnica Split je prijedlogom zaprimljenim na Trgovačkom sudu u Splitu, dana 16. listopada 2015. godine predložio otvaranje stečajnog postupka nad dužnikom VITO GRUBIŠIĆ-ČABO, vl. Obrta za taksi usluge  VITO GRUBIŠIĆ-ČABO, Split, Biserova 2, OIB: 65109923157 na temelju odredbe čl. 27.st.5. Zakona o financijskom poslovanju i predstečajnoj nagodbi ( NN br. 108/12,81/13  i 112/13)  

Kako je predlagatelj učinio vjerojatnim postojanje stečajnog razloga, to je rješenjem ovog suda gornji poslovni broj od 24. travnja 2017. godine određeno ročište radi rasprave o uvjetima za otvaranje stečajnog postupka za dan 23. svibnja 2017. godine. 

Navedeno ročište je odgođeno jer dužnik na isto nije pristupio niti je sudu dostavio prokazni popis svoje imovine.

Dana 02. studenoga 2017. godine u spis je zaprimljen podnesak dužnika kojim isti dostavlja potvrdu FINE iz koje je razvidno da dužnik na dan 31. listopada 2017. godine nema evidentiranih neizvršenih osnova za plaćanje u Očevidniku redoslijeda osnova za plaćanje.

Prema odredbi članka 128. stavak 9. Stečajnog zakona ("Narodne novine" broj 71/15, dalje SZ)  ako dužnik do završetka prethodnog postupka postane sposoban za plaćanje, sud će postupak obustaviti. 

Budući iz potvrde FINE od 31. listopada 2017. godine proizlazi da je prestao stečajni razlog jer je dužnik do završetka prethodnog postupka postao sposoban za plaćanje, to je sud primjenom odredbe čl. 128. st. 9. SZ obustavio konkretni postupak, te odlučio kao u izreci ovog rješenja. 

U Splitu, 03. studenoga 2017. godine 

                             S U D A C				
                                                                                           Velimir Vuković                   


UPUTA O PRAVNOM LIJEKU:  
Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a). Žalba se podnosi ovom sudu u 2 (dva) istovjetna primjerka, a o žalbi odlučuje Visoki trgovački sud Republike Hrvatske.

DNA:

